open-index/open-wikipedia-markdown huggingface dataset:
Martynas Purlys

**Martynas Purlys** (g. 1971 m. liepos 18 d.) – Lietuvos krepšininkas, rungtyniavęs gynėjo pozicijoje, krepšinio vadybininkas.

Profesionalo karjerą pradėjo Slovakijoje. Vėliau rungtyniavo Vilniaus „Statyboje“, Klaipėdos „Neptūne“, Panevėžio „Semoje“. Karjeros pabaigoje žaidė Lenkijoje, Kinijoje, Estijoje. Europos jaunių čempionato bronzos medalio laimėtojas 1987 metais su TSRS rinktine.

2010–2017 m. buvo Vilniaus „Lietuvos ryto“ direktorius, 2018–2024 m. – Panevėžio „Lietkabelio“ direktorius, nuo 2024 m. lapkričio – Londono „Lions“ sporto direktorius.

Brolis – Tomas Purlys – taip pat buvęs krepšininkas.

## Šaltiniai
Poltavos mūšis (1633)

**Poltavos mūšis (1633)** () – 1633 m. lapkričio pabaigoje įvykęs Maskvos carystės karinių pajėgų išpuolis prieš Abiejų Tautų Respublikai priklausiusį (1569 m. Lenkijos karalystei perduotą) Poltavos miestą, vienas iš 1632-1634 m. ATR-Rusijos karo (Smolensko karo) epizodų.

Išpuolį surengė Belgorodo vaivada Michailas Volynskis, sužinojęs, kad Poltavoje buvusios Zaporožės kazokų pajėgos išvyko į Lubnus prisijungti prie pagrindinių ATR pajėgų. Užpuolikų pajėgos – apie 200 karių, vadovaujamų Sidoro Maslovo – iš Belgorodo išvyko lapkrčio 3 d. (lapkričio 15 d. pagal ATR nuo 1582 m. naudotą Grigaliaus kalendorių). Su jais susijungė Senojo Oskolo vaivados Jakovo Chruščiovo pasiųstas bajoro Fiodoro Mitrofanovo vadovaujamas pavaldžių žmonių () būrys.

Užuolikams pavyko nepastebėtiems priartėti prie Poltavos ir netikėtai užimti miesto tvirtovę (). Volynės vaivada savo pranešime Rusijos carui Michailui Romanovui rašė, kad "šturmo metu daug Lietuvos žmonių žuvo ir didžioji tvirtovė (), ir priemiesčiai () ir sodybos () buvo sudegintos, o likę Lietuvos žmonės užsidarė mažjoje tvirtovėje. Į nelaisvę pateko "Lietuvos viršininkai () Ivaška Ordynecas () ir Jakuška Neustrijus ().

Lapkričio 20 d. (gruodžio 2 d.) užpuolikai grįžo į Belgorodą su dideliu grobiu ir daug belaisvių ().

Tų pačių metų lapkričio mėnesį, tikėtina, kad dar iki Maslovo ir Mitrofanovo žygio į Poltavą, apie 90 karių dydžio rusų pajėgos iš zaporožiečių vado Jakovo Ostrianino būrio sugriautų Valuikų surengė savarankišką žygį į Poltavą. Kurstomi vietos popo Mikulos Valuikų kariai siekė atkeršyti už sugriovimus ir išlaisvinti paimtus belaisvius. Prie jų prisijungė nedidelės pajėgos iš Belgorodo ir Senojo Oskolo. Neturėjusiems aiškių tikslų ir vieningo vadovavimo, nepaisant nedidelio Poltavos gynėjų pasipriešinimo, šiems įsibrovėliams pavyko paimti tik apie dešimt belaisvių, po ko popo Mikulos ir Lariono Čiobotovo vadovaujamos pajėgos grįžo į Valuikus. Apie šį žygį žinoma tik iš vietos vaivados Isaako Boikovo ataskaitos Maskvai.

## Išnašos
Ščecino Wilki Morskie

**Ščecino „Wilki Morskie“** ( = 'Ščecino „Jūros vilkai“') – Lenkijos krepšinio klubas, įsikūręs Ščecine. Varžosi Lenkijos aukščiausioje krepšinio lygoje (PLK).

Klubas buvo įkurtas 2004 m., o PLK lygoje debiutavo 2014 m. 2023 m. pirmą kartą tapo čempionais, finale įveikę Vroclavo „Śląsk“.

## Sezonai

## Laimėjimai ir pasiekimai
*  Lenkijos krepšinio lyga: 2023–24 m.

## Lietuviai
* Ovidijus Galdikas (2016 m.)
* Tauras Jogėla (2017–2019 m.)
* Martynas Paliukėnas (2018–2019 m.)
* Martynas Sajus (2018–2019 m.)

## Išnašos
Adoni Bezekas

**Adoni Bezekas** ( – 'Bezeko viešpats') – Senojo Testamento veikėjas, kanaanitų karalius.

Pajungęs 70 aplinkinių vadų, užpuolė Judo ir Simeono genčių pajėgas, tačiau buvo nugalėtas ir kaip belaisvis atgabentas Jeruzalėn. Čia jam nukapojo nykščius ir didžiuosius kojų pirštus. Adoni Bezekas pripažino, kad Dievas šitaip jam atmokėjo už tokį pat žiaurų poelgį su 70 karalių, kuriuos pajungė (Ts 1, 4-7). Dėl tokios procedūros kilus karui belaisviai būdavo praktiškai nepavojingi, nes negalėdavo nei bėgti, nei valdyti lanko.

## Išnašos
Nikolajs Mazurs

**Nikolajus Mazuras** (, g. 1980 m. spalio 13 d.) – Latvijos krepšinio treneris.

## Karjera
Nuo 2007 iki 2014 m. buvo Rygos „VEF“ trenerio asistentas. Vėliau paskirtas komandos vyr. treneriu. 2015 m. Mazuro treniruojama Rygos komanda tapo Latvijos krepšinio lygos čempionais.

Taip pat buvo Maskvos „Dinamo“, Tbilisio „VITA“, Saratovo „Avtodor“ ir Permės „Parma“ vyriausiasis treneris bei Kazanės „UNIKS“ trenerio asistentas.

2019 m. rugpjūtį tapo Uogrės „Ogre“ ekipos vyr. treneriu. 2021–2022 m. sezono pradžioje buvo atleistas ir prisijungė prie Tartu „Ülikool“ komandos, su ja tapo Estijos krepšinio taurės čempionu.

2023 m. birželį pasirašė trijų metų sutartį su Šiaulių „Šiauliai“ komanda. Jo treniruojama Šiaulių komanda iš 14 rungtynių laimėjo tik dvejas ir gruodžio mėnesį Mazuras buvo atleistas.

## Nacionalinė rinktinė
2021 m. pasaulio jaunimo iki 19 metų krepšinio čempionate buvo Latvijos jaunimo rinktinės vyr. treneris.

## Pasiekimai

* 4× Latvijos krepšinio lygos čempionas (2011–2013, 2015 m.)
* Estijos krepšinio taurės čempionas (2021 m.)

## Išnašos
Aleksandar Petrović

**Aleksandaras „Aco“ Petrovičius** (, 1959 m. spalio 14 d. – 2014 m. gruodžio 1 d.) – Serbijos krepšinio treneris.

Trenerio karjerą pradėjo kaip Belgrado „Radnički“ trenerio asistentas ir laikinasis treneris. 1997–1998 m. dirbo Belgrado „Crvena Zvezda“ trenerių štabe, o kaip vyriausiasis treneris debiutavo Železniko „FMP“. Treniravo Rusijos, Ukrainos klubus (Rostovo „Lokomotiv“, Kazanės „UNIKS“, Mariupolio „Azovmaš“). 2000–2002 ir 2009–2010 m. dirbo Jugoslavijos/Serbijos rinktinių trenerių štabe prie Svetislavo Pešičiaus ir Dušano Ivkovičiaus. Su rinktine laimėjo Europos aukso ir sidabro bei pasaulio čempionato aukso medalius. 2010 m. neilgai treniravo Kauno „Žalgirį“, bet jo vadovo Vladimiro Romanovo buvo greitai atleistas. 2012–2013 m., treniruojant Kazanės „UNIKS“, Aco Petrovičiui nustatyta amiotrofinė lateralinė sklerozė, 2014 m. gruodžio 1 d. treneris mirė.

## Laimėjimai
* Rusijos krepšinio taurė: 2009 m.

## Šaltiniai
Raimundas Sargūnas

**Raimundas Sargūnas** (1931 m. rugpjūčio 31 d. – 2002 m. vasario 9 d.) – Lietuvos krepšininkas, krepšinio treneris.

1938–1943 m. mokėsi Panevėžio 2-ojoje pradinėje mokykloje, 1943–1951 m. – Panevėžio 1-ojoje vidurinėje mokykloje. 1952–1956 m. studijavo Lietuvos kūno kultūros institute. Pirmasis treneris – V. Variakojis.

Raimundas Sargūnas rungtyniavo Panevėžio „Žalgirio“, „Spartako“, Kauno kūno kultūros instituto, Kauno „Žalgirio“ vyrų krepšinio komandose. Triskart laimėjo Lietuvos TSR čempionatą, kartą – taurę. TSRS tautų spartakiados krepšinio varžybų bronzos medalio, TSRS taurės laimėtojas. Raimundas Sargūnas atstovavo Lietuvos TSR rinktinei, už ją sužaidė 17 rungtynių, pelnė 60 taškų.

1956 m. baigęs krepšininko karjerą, Raimundas Sargūnas ėmėsi trenerio darbo. 1956–1959 m. – Respublikinės vaikų sporto mokyklos instruktorius-metodininkas, 1959–1978 m. – Panevėžio žaidimų, 1978–1990 m. – Panevėžio internatinės sporto mokyklų vyriausiasis treneris. 1978–1990 m. – Lietuvos moksleivių krepšinio rinktinės vyriausiasis treneris. Treniravo Panevėžio „Lietkabelį“, Kauno „Žalgirį“. Tarp jo auklėtinių – Jo auklėtiniai – Arvydas Sabonis, Šarūnas Marčiulionis, Jonas Kazlauskas, Raimundas Čivilis, Vitoldas Masalskis, Vytenis Andriūnas, Gintaras Leonavičius, Gintaras Einikis. 1991–1992 m. dirbo Lietuvos nacionalinės rinktinės trenerių štabe, prisidėjo iškovojant 1992 m. olimpinių žaidynių bronzą.

## Pasiekimai
;Žaidėjo karjera
* Lietuvos TSR čempionatas: 1953, 1954, 1956 m.
* Lietuvos TSR taurė: 1953 m.
* TSRS taurė: 1953 m.
* TSRS tautų spartakiada: bronza – 1956 m.
;Trenerio karjera
* Vasaros olimpinės žaidynės: bronza – 1992 m. (kaip asistentas)
;Įvertinimai
* LTSR nusipelnęs mokytojas: 1978 m.
* LTSR nusipelnęs treneris: 1986 m.
* Lietuvos tautinio olimpinio komiteto Olimpinė žvaigždė: 2001 m.
* 2005 m. Panevėžyje R. Sargūnui prie jo vardo sporto gimnazijos atidengtas paminklas (aut. A. Vytėnas)
* 2000 m. Panevėžio krepšinio federacija ir krepšinio klubas „Panevėžys“ įsteigė Raimundo Sargūno taurę
* 2015 m. Panevėžio miesto savivaldybės taryba Panevėžio sporto vidurinei mokyklai suteikė Raimundo Sargūno sporto gimnazijos pavadinimą.

## Šaltiniai
Sigitas Birutis

**Sigitas Birutis** (g. 1965 m. spalio 13 d.) – Lietuvos krepšininkas.

1994 m. spalio 1 d. rungtynėse prieš Kauno „Lavera“ įmetė pirmuosius taškus klubo istorijoje. 2000 ir 2001 m. padėjo komandai iškovoti pirmąsias bronzas LKL. Vėliau rungtyniavo Panevėžio „Malsena“ ir Joniškio „Žiemgala“ komandose. 2004 m. padėjo Joniškio komandai laimėti LKAL.

Baigęs karjerą dirbo VSAT kriminalinėje žvalgyboje.

Sūnus Laurynas taip pat krepšininkas, rungtyniaujantis Kauno „Žalgirio“ komandoje.

## Statistika

### LKL

|-
| style="text-align:left;"|1994–1995
| style="text-align:left;"|„Šiauliai“
| **45** || – || 20:36 || 49,8% || **50%** || 60,8% || 4,89 || 0,87 || 1,5 || 0,6 || 0,8 || 8,67 || 7,8
|-
| style="text-align:left;"|1995–1996
| style="text-align:left;"|„Šiauliai“
| 37 || – || 19:11 || 52% || **50%** || **62,9%** || 5,05 || 0,97 || 1 || 0,5 || 0,3 || 8,62 || 7,54
|-
| style="text-align:left;"|1996–1997
| style="text-align:left;"|„Šiauliai“
| 41 || – || **29:46** || 54,9% || 0% || 62,7% || **6,8** || 1,24 || **1,8** || **0,7** || **1,2** || **12,49** || **11,32**
|-
| style="text-align:left;"|1997–1998
| style="text-align:left;"|„Šiauliai“
| 31 || – || 25:13 || 50,5% || 0% || 61,5% || 5,84 || **1,55** || 1,3 || **0,7** || 0,8 || 8,94 || 8,52
|-
| style="text-align:left;"|1998–1999
| style="text-align:left;"|„Šiauliai“
| 41 || – || 21:41 || 52,9% || 0% || 62,4% || 5,29 || 1,15 || 1,3 || 0,5 || 0,6 || 8,37 || 7,76
|-
| style="text-align:left;"|1999–2000
| style="text-align:left;"|„Šiauliai“
| 42 || – || 21:42 || **55,9%** || 0% || 50,7% || 4,79 || 1,29 || 1,1 || 0,4 || 0,5 || 7,69 || 7,33
|-
| style="text-align:left;"|2000–2001
| style="text-align:left;"|„Šiauliai“
| 11 || – || 07:27 || 22,7% || 0% || 55% || 2,45 || 0,27 || 0,5 || 0,2 || 0,4 || 1,91 || 1
|-
| style="text-align:left;"|2001–2002
| style="text-align:left;"|„Malsena“
| 29 || – || 19:14 || 48,3% || 0% || 52,7% || 4,72 || 0,66 || 1,3 || 0,6 || 0,4 || 7 || 4,79
|}

## Pasiekimai

* LKAL čempionas (2004 m.)

## Išnašos
Černigovo apgultis (1579)

**Černigovo apsiaustis** – 1579 m. lapkričio mėn. vykęs nesėkmingas Abiejų Tautų Respublikos kariuomenės puolimas prieš Rusijos carystės 1503 m. užimtą Černihivo miestą ir tvirtovę, vienas 1578–1582 m. ATR–Rusijos karo (Livonijos karo) epizodų.

1579 m. pabaigoje ATR kariuomenei užėmus Polocką, karalius Steponas Batoras įsakė Kijevo vaivadai Konstantinui Ostrogiškiui pamėginti susigrąžinti Černigovą. Žygiui vadovavo pats K. V. Ostrogiškis, jame dalyvavo jo sūnus Jonušas ir Breslaujos kaštelionas Mykolas Višnioveckis.

ATR pajėgos, išvykusios iš Kijevo, persikėlė per Dnieprą ir lapkričio viduryje apsiautė Černihivą. ATR pajėgose taip pat buvo keletas šimtų Belgorodo-Dniestro totorių, Kijevo, Ovručo, Ostero ir Gomelio bajorų.

Reinholdo Heidelšteino teigimu, Černihive įstivirtinęs rusų garnizonas įnirtingai priešinosi. ATR pajėgoms pavyko tik sugriauti miestą ir apiplėšti apylinkes, įskaitant visą Seversko žemę iki Starodubo, Počepo ir Putivlio.

## Bibliografija
* Филюшкин А. И. Окончание Ливонской войны 1558–1583 гг.: «Московская война» (1579–1582) Archyvuota kopija 2017 m. lapkričio 12 d., Wayback Machine // История военного дела: исследования и источники. – 2015. – Специальный выпуск II. Лекции по военной истории XVI–XIX вв. – Ч. II.
* Ігнатенко І. Чернігівщина в Лівонській війні (укр.) // Сіверянський літопис. — 2019. — № 1. — p. 17—32.

## Išnašos
Algimantas Pavilonis

**Algimantas Pavilonis** (g. 1953 m. spalio 20 d.) – Lietuvos krepšininkas, plaukikas, krepšinio organizatorius.

Užsiėmė tiek plaukimu, tiek krepšiniu. 1976 m. baigė V. M. Kapsuko universitetą. Mokėsi Šiaulių plaukimo mokykloje (pirmasis plaukimo treneris A. Urbonas). Krepšinio mokėsi pas E. Paškevičių ir A. Paulauską, R. Endrijaitį, S. Butautą.

4 kartus Lietuvos plaukimo laisvuoju stiliumi čempionas: 1500 m (1968, 1969, 1971 m.) ir 400 m (1969 m.); plaukimo laisvuoju stiliumi rekordininkas: 800 m (9 min. 38,6 s – 1971 m.) ir 1500 m (18 min. 01,1 s – 1971 m.).

Baigęs plaukiko karjerą, Algimantas Pavilonis profesionaliai žaidė krepšinį. Didžiąją dalį karjeros praleido Vilniaus „Statyboje“. Karjeros pabaigoje žaidė Čekoslovakijoje ir Alytaus „Savy“. 1975–1982 m. Algimantas Pavilonis atstovavo Lietuvos TSR rinktinei (žaidė 34 rungtynes, pelnė 352 taškus). 1979 m. žaidė TSRS rinktinėje.

1976–1992 m. Vilniaus universiteto Radiofizikos katedros mokslinis bendradarbis, 1992–1994 m. Lietuvos Respublikos Seimo kanceliarijos vadovas, 1994–2007 m. Lietuvos vyrų krepšinio rinktinės rėmimo fondo direktorius, 1994–2003 m. Lietuvos krepšinio federacijos prezidentas. 1998–2001 m. NEBL vykdantysis direktorius. 2008–2012 m. – Ukrainos Superlygos direktorius, vėliau vadovavo VTB Vieningosios lygos teisėjų departamentui.

2003 m. apdovanotas Ordino „Už nuopelnus Lietuvai“ Komandoro kryžiumi.

## Pasiekimai
* Lietuvos TSR plaukimo čempionatas: 1968, 1969, 1971 m. (1500 m), 1969 m. (400 m);
* Pasaulio universiada (krepšinis): sidabras – 1977 m.
* TSRS krepšinio čempionatas: bronza – 1979 m.

## Šaltiniai
Pavilionis

;Pavilionis
* Algimantas Pavilonis – krepšininkas, plaukikas, krepšinio organizatorius;
* Rolandas Pavilionis – filosofas, VU rektorius, politikas;
* Žygimantas Pavilionis – politikas, diplomatas;
;Pavilionienė
* Marija Aušrinė Pavilionienė – filologė, politikė, aktyvistė.

Pavardė sutinkama apie Kauną (Lapės, Vandžiogala), Pumpėnus ir kt. Dažnesnė forma – *[[Povilionis]]*. Kilusi iš krikšto vardo *Póvilas, Pavilas*.

## Šaltiniai
Šveicarkos šaltinis

**Šveicarkos šaltinis** – šaltinis Gražutės regioniniame parke, Zarasų rajono savivaldybėje, Antalieptės pietryčiuose, Lūžų miške, 150 m į vakarus nuo Šavašos ir Šventosios santakos. Netoli slūgso Šavašos akmuo su pėda.

Šveicarkos šaltinis nuo 2005 m. yra valstybės saugomas hidrogeologinis gamtos paveldo objektas. Srūva šiaurės rytų kryptimi mišriame plačialapių miške su eglės priemaiša. Objektas pritaikytas lankymui: pastatytas informacinis stendas, mediniai laiptai, šaltinio šlaitai sutvirtinti mediniais rąsteliais, įrengtas medinis rentinys. 

„Šveicarka“ vietinių dar vadinama „Šventąja versme“, tikima vandens gydomosiomis galiomis. Už pagydymą įmeta į šaltinį pinigą ar užriša ant medelių siūlų, virvučių. Sakoma: kas tuos siūlus pačiupinės, tai ir tą ligą gaus.

## Vandens cheminės savybės

Šaltinio vanduo gėlas, turi daug mineralinių medžiagų, kietas (pašalinamas virinant kietumas). Vandenyje geležies koncentracija du kartus viršija leidžiamą. Palyginus tyrimus, atliktus dar 2010  m., galima manyti, kad vandens kietumas, sulfato, natrio koncentracija, nors ir nedaug, bet kinta. Vanduo skaidrus, bespalvis, jaučiasi organikos ir geležies skonis. Vanduo šaltas, temperatūra siekia 7 °C. Šaltinio debitas – 1 l/s, mineralizacija – 536 mg/l.

## Šaltiniai
Jaak Salumets

**Jakas Salumecas** (*Jaak Salumets*, g. 1949 m. sausio 30 d.) – Estijos krepšininkas, krepšinio treneris.

Kaip krepšininkas žaidė puolėjo pozicijoje, visą karjerą atstovavo Talino „Kalev“ klubui. Atstovavo TSRS jaunimo rinktinei su kuria 1968 m. laimėjo Europos čempionatą (finale pelnė 33 taškus prieš Jugoslavijos jaunimo komandą). TSRS nacionalinės rinktinės trenerio Aleksandro Gomelskio pakviestas atstovauti vyrų komandai, tačiau Jakas Salumecas atsisakė, motyvuodamas poreikiu susikoncentruoti į studijas Talino politechnikos institute. Daugiau A. Gomelskio į rinktinę nekviestas. Vėliau pakviestas trenerio Sergejaus Kondrašino, 1973 m. Europos čempionate laimėjo bronzą. Užsiėmė karatė, 1980 m. tapo Estijos karatė čempionu.

1980–1983 m. treniravo TSIK merginų komandą, 1983–1984 m. treniravo Estijos TSR rinktinę. 1985 m. debiutavo kaip Talino „Kalev“ treneris. Su komanda netikėtai laimėjo paskutinį (1991 m.) TSRS krepšinio čempionatą. Dirbo Suomijoje, 1993–1994 m. tapo pirmuoju naujoje LKL lygoje debiutuojančio Kauno „Žalgirio“ treneriu, su kuriuo ir laimėjo pirmąsias LKL pirmenybes. Vėliau grįžo į „Kalev“. Jakas Salumecas buvo ilgametis Estijos rinktinės treneris, su ja 1993 m. Europos čempionate pasiekė 6 vietą. 1995 m. su „Kalevu“ laimėjo Harlemo krepšinio savaitės renginį.

2016–2020 m. Estijos krepšinio asociacijos prezidentas. Dirbo įvairiose sporto organizacijose, versle. 2007–2011 m. Estijos parlamento narys. 2010 m. išrinktas į Estijos krepšinio šlovės galeriją, 1998 m. apdovanotas „Baltosios žvaigždės“ nacionaliniu ordinu, 2023 m. apdovanotas Estijos mokslų akademijos ordinu.

## Pasiekimai
;Žaidėjo karjera
* Europos jaunimo čempionatas: 1968 m.
* Europos universiada: sidabras – 1973 m.
* Estijos TSR čempionatas: 1968, 1971 m.
* Europos krepšinio čempionatas: bronza – 1973 m.
* Baltijos taurė: 1971, 1972, 1973, 1974, 1975, 1976 m.

;Trenerio karjera
* TSRS krepšinio čempionatas: 1991 m.
* LKL: 1994 m.
* Estijos krepšinio lyga: 1995, 1996 m.
* Estijos krepšinio taurė: 1996, 1998 m.

## Šaltiniai
Alfredas Vainauskas

**Alfredas Vainauskas** (g. 1961 m. sausio 16 d.) – Lietuvos krepšininkas, krepšinio treneris.

Baigė 34-ąją Vilniaus vidurinę mokyklą Lazdynuose. Lankė Vilniaus sporto mokyklą (pirmieji treneriai – E. Augustinavičius, L. Makauskas). 1981 m. baigė Vilniaus pedagoginį institutą. Didžiąją dalį karjeros praleido Vilniaus „Statyboje“, 1979 m. su šiuo klubu laimėjo TSRS čempionato bronzą. Karjeros antrojoje pusėje žaidė užsienyje – Slovakijoje, Vengrijoje, Čekijoje, o baigė karjerą „Statyboje“. 1982–1984 m. Lietuvos TSR vyrų krepšinio rinktinės žaidėjas (sužaidė 24 rungtynes, pelnė 359 taškus), 1982–1984 m. TSRS vyrų krepšinio rinktinės žaidėjas (sužaidė 6 rungtynes, pelnė 5 taškus).

1995 m., baigęs krepšininko karjerą, Alfredas Vainauskas pradėjo treniruoti „Statybos“ (vėliau „Lietuvos ryto“) komandą (su pertrauka 1999–2000 m., kai treniravo „Semą“). Jis dusyk laimėjo LKL, vieną kartą NEBL ir Lietuvos taurę. 2001–2002 m. tapo į klubą atėjusio dirbti Jono Kazlausko asistentu. Kurį laiką buvo „Lietuvos ryto“ sporto direktoriumi. Vėliau pasuko į moterų krepšinį – treniravo pagrindinę Lietuvos moterų ekipą „Telekomą“, dirbo asistentu moterų rinktinėje. Dirbo Algirdo Paulausko asistentu Kursko „Dinamo“, o tapęs vyriausiuoju treneriu laimėjo moterų FIBA taurę. Ši sėkmė atnešė geriausio Europos ir Rusijos moterų krepšinio trenerio titulą. 2012 m. paskirtas Rusijos moterų rinktinės treneriu, tačiau šiai neįveikus grupės etapo 2013 m. Europos čempionate, atleistas. Grįžęs į Lietuvą treniravo Utenos moterų krepšinio komandą, kuri A. Vainausko treniruojama iškovojo Lietuvos čempionės vardą. Vėliau – Elektrėnų savivaldybės sporto centro direktorius.

2005 m. apdovanotas Ordino „Už nuopelnus Lietuvai“ medaliu.

## Pasiekimai
;Žaidėjo karjera
* TSRS krepšinio čempionatas: bronza – 1979 m.

;Trenerio karjera
* LKF taurė: 1998 m.
* LKL: 2000 m. (kaip asistentas 2002 m.)
* NEBL: 2002 m. (kaip asistentas)
* FIBA moterų taurė: 2012 m.
* LMKL: 2015 m.
* Lietuvos krepšinio federacijos taurė (moterų): 2015 m.

## Šaltiniai
Sargūnas

;Sargūnas
* Raimundas Sargūnas – krepšininkas, krepšinio treneris;
* Ričardas Sargūnas – politikas, Seimo narys.

Pavardė paplitusi Anykščių–Utenos apylinkėse, vietomis kitur Aukštaitijoje (Panevėžio, Ignalinos, Rokiškio rajonuose). Pavardės šaknis *sarg-* gali būti kilusi iš žodžių *sárgas, sargùs* „greitai pajuntantis, budrus, jautrus; kuris akylai seka, saugo: atsargus, apdairus; saugus; stropus, ištikimas“.

## Šaltiniai
Luke Travers

**Lukas Džeikobas Traversas** (, g. ) – Australijos krepšininkas. 2024–2026 m. dalinosi laiką tarp Klivlando „Cavaliers“ ir jų NBA G lygos filialo Klivlando „Charge“.

## Profesionali karjera
Karjerą pradėjo žaisdamas Australijos regioninės „NBL1 West“ lygos Rokingamo „Flames“ komandoje.

### Perto „Wildcats“ (2019–2023 m.)
2019 m. rugpjūčio 1 d. Traversas pasirašė sutartį su Perto „Wildcats“ 2019–2020 m. NBL sezonui. Dėl savo elitinio atletiškumo ir gebėjimo žaisti keliose pozicijose jis tapo patraukliu pasirinkimu „Wildcats“ komandai. 2020 m. kovo mėn. laimėjo čempionų titulą su Perto klubu.

2022 m. balandžio 24 d. pareiškė norą dalyvauti 2022 m. NBA naujokų biržoje. Klivlando „Cavaliers“ jį pasirinko 56-uoju šaukimu ir jis prisijungė prie „Cavaliers“ 2022 m. NBA vasaros lygoje.

Traversas vėl prisijungė prie „Wildcats“ 2022–2023 m. NBL sezonui, bet 2023 m. kovo 30 d. klubą paliko.

### Melburno „United“ (2023–2024 m.)
2023 m. balandžio 17 d. sudarė trejų metų sutartį su Melburno „United“. Po trijų mėnesių padėjo Klivlandui laimėti 2023 m. NBA vasaros lygos čempionatą.

2024 m. rugpjūčio 7 d. „United“ paleido Traversą nuo sutarties ir leido jam siekti galimybių NBA.

### Klivlando „Cavaliers“ (2024–2026 m.)
2024 m. liepą Traversas vėl prisijungė prie Klivlando „Cavaliers“ 2024 m. NBA vasaros lygoje, o rugpjūčio 28 d. su ekipa pasirašė dvipusę sutartį. Pagal sutarties sąlygas dalinosi laiką tarp „Cavaliers“ ir jų NBA G lygos filialo Klivlando „Charge“. 2024 m. lapkričio 1 d. debiutavo NBA rungtynėse su Orlando „Magic“, žaidė paskutines keturias rungtynių minutes ir pergalėje 120:109 pelnė 4 taškus, atkovojo 2 kamuolius, atliko 2 rezultatyvius perdavimus ir blokavo 1 kamuolį.

## Nacionalinė rinktinė
Traversas atstovavo Australijai Argentinoje vykusiame 2018 m. pasaulio jaunių (U-17) krepšinio čempionate ir laimėjo auksą Kinijoje vykusiame 2017 m. Azijos jaunučių (U-16) krepšinio čempionate.

2022 m. rugpjūtį debiutavo vyrų rinktinėje per 2023 m. pasaulio krepšinio čempionato atranką.

## Pasiekimai

### NBL

* NBL čempionas (2020 m.)
* NBL taurės čempionas (2021 m.)

## Išnašos

## Nuorodos
* Luke Travers profilis „Basketball Reference“ 
* Luke Travers profilis „NBL.com“ 
* Luke Travers profilis „Proballers“ 
* Luke Travers profilis „EuroBasket.com“
R. J. Cole

**Robertas „Ar Džei“ Koulas** (, g. ) – JAV krepšininkas.

## Karjera universitete
2018 m. atmetė Bostono ir Monmuto universitetų pasiūlymus ir įstojo į Hovardo universitetą.

2019 m. balandžio mėn. pareiškė, jog dalyvaus 2019 m. NBA naujokų biržoje, tačiau vėliau nusprendė ilgiau žaisti universitetinį krepšinį.

2019 m. gegužės mėn. persikėlė į Konektikuto universitetą (UConn). 2021 m. gruodžio 21 d. Koulas pasiekė 2000 karjeros taškų pergalėje prieš Marketo „Golden Eagles“.

## Profesionali karjera
2022 m. liepos 22 d. Koulas pasirašė savo pirmąją profesionalią sutartį su Graikijos Lavrijaus „Megabolt“ ekipa.

2023 m. kovo 31 d. likusiam sezonui persikėlė į Vokietijos klubą Braunšveigo „Löwen“.

2023 m. liepos 26 d. sudarė dvejų metų „1+1“ sutartį su Vilniaus „Rytu“.

## Statistika

### Universitetas

|-
| style="text-align:left;"|2017–18
| style="text-align:left;"|Hovardas
| 33 || 32 || **37.9** || .394 || .359 || .770 || 3.9 || 6.1 || 1.7 || .0 || **23.7**
|-
| style="text-align:left;"|2018–19
| style="text-align:left;"|Hovardas
| **34** || **33** || 35.6 || **.415** || **.387** || .819 || **4.1** || **6.4** || **1.9** || .0 || 21.4
|-
| style="text-align:left;"|2019–20
| style="text-align:left;"|UConn
| style="text-align:center;" colspan="11"| 
|-
| style="text-align:left;"|2020–21
| style="text-align:left;"|UConn
| 23 || 21 || 31.1 || .387 || .386 || .770 || 3.0 || 4.3 || 1.2 || .0 || 12.2
|-
| style="text-align:left;"|2021–22
| style="text-align:left;"|UConn
| 33 || **33** || 33.5 || **.415** || .339 || **.858** || 3.4 || 4.1 || 1.1 || **.1** || 15.8
|- class="sortbottom"
| style="text-align:center;" colspan="2"| Karjera
| 123 || 119 || 34.8 || .404 || .366 || .804 || 3.7 || 5.3 || 1.5 || .0 || 18.8
|}

## Išnašos

## Nuorodos
* R. J. Cole profilis „BasketNews“
* R. J. Cole profilis „EuroBasket.com“
* R. J. Cole profilis „LKL.lt“
* R. J. Cole profilis „Proballers“
Bernando Neves de Jesus Gouveia da Silva

**Benis**, **Bernardas Silva** (; g. 2001 m. gegužės 31 d.) – Portugalijos futbolininkas, atraminis saugas. Kitados buvo kviečiamas į Portugalijos jaunimo rinktines.

## Karjera
Kitados priklausė jaunimo futbolo akademijai „Benfica“, atstovavo įvairių amžiaus grupių komandoms.

2020 m. persikėlė į „Feyenoord“ (Nyderlandai). U21 komandoje sužaidė dvejas rungtynes. 2021 m. nuomos pagrindais persikėlė į „Dordrecht“ klubą.

Nuo 2021 m. rugsėjo priklausė Famalicão klubui (Portugalija). Žaidė šio klubo U-23 komandoje. 2022 m. nuomos pagrindais buvo perleistas Keluso Real SC. Atstovaudamas Keluso klubui sužaidė 24 rungtynes ir pasižymėjo trimis rezultatyviais perdavimais.

2023 m. rugsėjo mėn. persikėlė į Sintros „Sociedade União 1º Dezembro“ klubą. Trečiojoje lygoje sužaidė 19 rungtynių. 

### FA Šiauliai
2025 m. vasario 1 d. tapo žinoma, kad atstovaus FA Šiauliai.

2025 m. kovo 2 d. oficialiai debiutavo klube A lygos rungtynėse prieš FK Panevėžys. Šiauliečiai palaužė varžovus rezultatu 3-1. Futbolininkas pasirodė startinėje sudėtyje. Ketvirtą rungtynių minutę realizavo 11 metrų baudinį ir šiauliečiai pirmavo (1-0), o 83 minutę buvo pakeistas.

2025 m. lapkričio 12 d. oficialiai pranešta, kad sutartis pratęsta.

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
* TBA

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Tautumeitas

**Tautumeitas** – Latvijos folkmuzikos grupė, susikūrusi 2015 m. Ją sudaro šešios vokalistės ir instrumentalistės. Grupė atstovavo Latvijai 2025 m. „Eurovizijos“ dainų konkurse.

## Istorija
2017 m. Tautumeitas kartu su Auļi išleido 13 dainų albumą „Lai māsiņa rotājās!“, skirtą sužadėtuvėms ir vestuvėms, kuris remiasi baltų tautinės muzikos tradicijomis.

2021 m. birželio 2 d. savo oficialioje „Instagram“ paskyroje pranešė, kad vasarą grupę paliks Lauma Bērza.

2024 m. balandžio mėn. grupę paliko Ilona Dzērve.

2024 m. lapkričio 20 d. paskelbta, kad Tautumeitas su daina „Bur man laimi“ atrinkta į 2025 m. „Supernovos“ pusfinalį. Šiame šou išaiškinamas Latvijos atstovas „Eurovizijos“ dainų konkurse. 2025 m. vasario 8 d. laimėjo konkursą ir įgijo teisę atstovauti Latvijai 2025 m. „Eurovizijos“ dainų konkurse. Grupė galiausiai užėmė 13 vietą Eurovizijos finale.

## Narės

### Dabartinės narės

* Asnate Rancāne – smuikas, vokalas
* Aurēlija Rancāne – būgnai, vokalas
* Laura Marta Līcīte – mušamieji, vokalas
* Gabriēla Zvaigznīte – vokalas
* Annemarija Moiseja – vokalas, melodija, mušamieji
* Kate Slišāne – vokalas, mandolina, klarnetas

### Buvusios narės

* Ilona Dzērve – akordeonas, vokalas
* Lauma Bērza – smuikas, vokalas
* Laura Bužinska
* Laura Liepiņa

## Diskografija
### Albumai
* *Lai māsiņa rotājās!* (2017 m.; su Auļi)
* *Tautumeitas* (2018 m.)
* *Dziesmas no Aulejas* (2019 m.)
* *Skrejceļš* (2022 m.)
* *Zem saules / Under the Solar Spell* (2025 m.)
### Singlai

## Išnašos
Carmona SC

**Carmona Sport Club**, o sutrumpintai **Carmona SC** – Angolos futbolo klubas, įkurtas Uižės mieste. Dar žinomas kaip **Carmona SC do Uige** bei pilnu pavadinimu **Carmona Sport Club do Uíge**. Kolonijiniais metais Uižės miestas vadintas Karmona (Carmona) pagal Portugalijos prezidentą Óscar Carmona.

Kitados rungtyniavo nacionalinėje futbolo lygoje (Girabola). 

## Istorija
Įkurtas 2021 m. Uižės mieste. Kitados rungtyniavo žemesniuose divizionuose.

2024–2025 m. sezone debiutavo Girabola. Debiutantai tarp šešiolikos dalyvių liko paskutinėje vietoje ir iškrito į žemesnį divizioną.

## Stadionas
Namų rungtynes žaidžia Estádio 4 de Janeiro stadione, Uižės mieste.

## Laimėjimai
;  **[[Girabola|Angolos lyga]]: 0**

;  **[[Angolos futbolo taurė]]: 0**

;  **[[Angolos futbolo supertaurė]]: 0**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Angolos nacionalinei rinktinei
*  
; Užsieniečiai
* 

## Išnašos

## Nuorodos
* [ Facebook paskyra]
* SOCCERWAY
* Transfermarkt
* Globalsportsarchive
Urgučiai

**Urgučiai** () – dvilypės mirusiųjų dvasios latvių mitologijoje. Per vėlių laiką joms būdavo aukojama maisto ir gėrimų, atliekant apeigas, kuriomis šios dvasios būdavo iškviečiamos ir po vaišių siunčiamos atgal. Urgučiai ypač siejami su Simajudo diena, tačiau, kaip mano tyrinėtoja Janina Kursytė, tai nereiškia, kad jie patys susiję su krikščionybe. Giminiški žodžiai galėtų būti latvių k. „urga“, reiškiantis 'upelis', ir lietuvių k. veiksmažodis „urgti“, reiškiantis 'riaumoti', vadinasi, „urguči“ galėtų reikšti būtybes, skleidžiančias neaiškius, riaumojimą primenančius garsus.

## Išnašos
Jonas Öhman

**Jonas Ohmanas** (; g. 1965 m. spalio 8 d. Umeo, Švedijoje) – švedų kilmės lietuvių žurnalistas, vertėjas, publicistas, kinematografininkas, visuomenės aktyvistas. 

J. Ohmanas gimė mokytojų šeimoje. 1984 m. baigė Dragonskolan mokyklą. Tarnavo Švedijos karinių pajėgų desantiniuose daliniuose. 1996 m. baigė Upsalos universitetą, kur studijavo teologiją. 

Nuo 1993-ųjų epizodiškai gyveno ir dirbo Baltijos šalyse, daugiausia – Lietuvoje. 

Ryšį su Lietuva užmezgė 1989 m., kai susipažino su lietuviais ir sužinojo apie Sąjūdį. Domėjosi šalies kultūra, visuomeniniu gyvenimu, sukūrė dokumentinių filmų apie Lietuvos istoriją, tyrinėjo pokario rezistencijos temą, išvertė lietuvių autorių knygų į švedų kalbą. 2018 m. jam išimties tvarka suteikta Lietuvos Respublikos pilietybė.

J. Ohmanas geriausiai žinomas kaip nevyriausybinės organizacijos „Mėlyna ir geltona“ vienas įkūrėjų. Ši organizacija teikia humanitarinę ir karinę pagalbą Ukrainai, kovojančiai su Rusijos agresija. Jis dalyvauja paramos rinkimo kampanijose, organizuoja logistiką, pats reguliariai keliauja į fronto zoną, kur bendrauja su kariais ir civiliais.

## Filmai

* Ledo vaikai (kūrybinė grupė, 2011)
* Nematomas frontas (režisierius, 2014)
* The Green Musketeers (režisierius, 2015) 
* Traukinys į mirtį (prodiuseris, 2020)

## Bibliografija

*  Donbaso džazas. Alma littera, 2021

Vertimai:

Į švedų kalbą išvertė Jurgos Ivanauskaitės romaną „Ragana ir lietus”, Jurgio Kunčino „Tūla”, Sigito Parulskio „Trys sekundės dangaus”, Juozo Lukšos-Daumanto memuarus „Partizanai”, kitų rašytojų noveles, apysakas, esė. 

## Įvertinimas

* Felicijos Bortkevičienės Kalbos premija – už veiklą skatinant ir plėtojant lituanistikos tyrinėjimus užsienyje (2007)
* Ordino „Už nuopelnus Lietuvai“ medalis (2017)
* Šventojo Kristoforo statulėlė – už sutelktą vilniečių jėgą Ukrainos kovoje už laisvę (2022)

## Šaltiniai

## Nuorodos

* IMDb profilis
2025 m. LFF supertaurė

**2025 m. LFF supertaurė** (dėl rėmimo sutarčių ***TOPsport LFF supertaurė***) – LFF supertaurės rungtynės, pirmosios oficialios 2025 m. futbolo sezono rungtynės. Dėl supertaurės kovojo 2024 m. A lygos čempionai „Žalgiris“ ir LFF taurės laimėtojai „Banga“. Prekyba bilietais prasidėjo 2025 m. sausio 27 d. Supertaurę 9-ąjį kartą iškovojo „Žalgiris“.

## Komandos

FK Žalgiris jau yra žaidęs LFF supertaurės finale 11 kartų, iš jų 8 kartus laimėjo trofėjų. Tuo tarpu FK Bangai šis finalas buvo pirmasis.

## Rungtynės

## Šaltiniai

## Nuorodos
* TOPsport LFF Supertaurė 2025 (Lietuvosfutbolas.lt)
Sinekūra

**Sinekūra** iš lotynų kalbos *sine* „be“ ir *cura* „rūpestis“) – apmokamos ar kitaip pajamas jas užimančiam asmeniui teikiančios pareigos, kurios nereikalauja atsakomybės, darbo arba pastangų arba jų reikalauja labai nedaug. Terminas kilo viduramžių Katalikų bažnyčioje, kur jis reiškė pareigas be atsakomybės už „sielų išganymą“, be pareigos atlikti reguliarias liturgines apeigas ar vykdyti ganytojiškas funkcijas. Ilgainiui šis terminas pradėtas naudoti apibūdinti ir pasaulietines pareigas, nereikalaujančias daug darbo. Istoriškai „sinekūros“ apibrėžimą atitinkančiomis pareigybėmis monarchai ar, rečiau, – vyriausybių vadovai atsilygindavo už pagalbą, teikdavo savo paramą, patronažą, suteikdami sinekūros gavėjams galimybę gauti pajamas iš viešųjų finansavimo šaltinių.

„Sinekūros“ terminu apibūdinamos ir nominalios pareigos, kurias einantis asmuo paprastai turi kitas pagrindines pareigas. Pavyzdžiui, Kanados Bendruomenių rūmų (aukštutinių parlamento rūmų) () pirmininkas neretai turi ir formalias ministro pareigas, kas jam užtikrina galimybę būti vyriausybės nariu. Panašiomis laikomos Mažojo antspaudo saugotojo () ir Lankasterio kunigaikštystės kanclerio () pareigos, kurias einantys *ex officio* (automatiškai) tampa britų monarcho privačios tarybos nariais ir atitinkamai – britų vyriausybės (kuri, savo ruožtu, formaliai yra monarcho privačios tarybos vykdomasis organas) nariais.

Dažnas tokios praktikos pavyzdys yra ministras be portfelio – pareigos, numatančios siauro klausimo kuravimą ir kartu suteikiančios galimybę dar vienam parlamentinės koalicijos atstovui tapti vyriausybės nariu. Britų teisėje egzistuoja „teisinių fikcijų“ kategorijai priskiriama pareigybė „Karūnos atstovas ir Čilterno šimtinių dvaro valdytojas“ (), naudojama norint teisėtai pasitraukti iš Bendruomenių rūmų narių.

## Istorija

Terminu „s*inecure“,* kanoninėje teisėje reiškiančiu beneficiją be sielovados, bažnytinėje teisėje buvo apibrėžiama padėtis, kai parapijos teritorijoje nebuvo gyventojų. Tokios pareigybės buvo tikslingai suteikiamos aukštesnės bažnytinės valdžios. Jungtinėje Karalystėje tokią galimybę uždraudė 1840 m. parlamento priimtas Bažnytinių komisarų įstatymas (.

Pasaulietiniame gyvenime sinekūros tipo pareigos vėlyvaisiais viduramžiais ir naujaisiais laikais buvo siejamos su valdovo dvaro funkcijomis, pvz. karaliaus kamerdineris, įvairių drabužių saugotojai ir pan.

Abiejų tautų respublikos laikų Lietuvos didžiosios kunigaikštystės kariuomenėje sinekūra buvo laikomos pulko vado (šefo, lenk. *szef*) pareigos. Formalaus pulko vado pareigos buvo laikomos prestižo simboliu, tačiau jas užėmęs didikas realiai daliniui nevadovavo, koviniu rengimu ir vadovavimo karinėms operacijoms paprastai užsiimdavo profesionalus kariškis – pulkininkas. Civiliniais sinekūros pavyzdžiais laikytinos tokios didžiojo kunigaikščio dvaro pareigybės kaip didysis taurininkas ir pan.

## Literatūra

* Lord Mackay of Clashfern (ed.) (2002) *Halsbury’s Laws of England*, 4th ed. Vol.14, „Ecclesiastical Law“
* 
* Definition on ''Enciclopedia Treccani'' (italų k.)
* Maurilio Guasco, *Storia del clero*, Bari:Laterza (1997), p.&nbsp;20 (italų k.)

## Šaltiniai
Drokovo mūšis

**Dorokovo mūšis** () arba **Iputės upės mūšis** () – 1664 m kovo 11 d. (pagal Julijaus kalendorių) / kovo 21 d. (pagal Grigaliaus kalendorių) įvykęs Lietuvos didžiosios kunigaikštystės kariuomenės ir Rusijos carystės kariuomenės susidūrimas, priešakinio rusų būrio ataka prieš lietuvių pajėgų ariergardą, vienas 1654-1667 m. ATR-Rusijos karo mūšių.

Po nesėkmingai susiklosčiusio Pirogovo mūšio ATR karalius Jonas Kazimieras Vaza nusprendė nutraukti kampaniją dešiniajame Dniepro krante. Lenkijos karalystės kariniai daliniai, vadovaujami Stanislovo Raveros Potockio ir Stepono Carneckio, traukėsi per dešiniakrantę Ukrainą, Lietuvos didžiosios kunigaikštystės kariuomenė kartu su karaliumi pajudėjo į šiaurės vakarus per Starodubą link Mogiliavo, kuriam grasino Ivano Chovanovskio vadovaujamas Novgorodo pulkas. Sužinoję apie ATR pajėgų atsitraukimą Karačeve buvę Jakovo Čerkaskio vadovaujami rusų daliniai pamėgino perkirsti kelią LDK pajėgoms prie Iputės upės.

LDK kariuomenė pirmoji pasiekė Iputę, tačiau sužinoję apie juos persekiojančias nežinomo dydžio rusų pajėgas, lietuviai per patvinusią upę persikėlė be didelės dalies gurguolės. Surasti ir surinkti gurguolę LDK lauko etmonas Mykolas Kazimieras Pacas įsakė pulkininkui Kristianui Kalkšteinui () ir jo vadovaujamam dragūnų pulkui.

Priešakiniams rusų būriams pavyko netikėtai užklupti į kovinę rikiuotę nespėjusius išsiskleisti Kalkšteino karius. Nepaisant pastarųjų pasipriešinimo, dragūnai buvo sumušti, o jų vadas ir keletas karininkų pateko į nelaisvę. Iš belaisvių sužinoję, kad LDK artilerija taip pat nespėjo persikelti per upę, I. Prozorovskis ir J. Bariatinskis įsakė kavalerijos daliniams juos vytis. Pėstininkai šiame persekiojime nedalyvavo. LDK artilerijos dalinius saugoję pėstininkai žinojo apie Kalkšteino nesėkmę, todėl spėjo įsitvirtinti miške. Rusų kavalerijos ataka prieš miške patogias pozicijas užėmusius lietuvių pėstininkus buvo nesėkminga ir po neilgų kautynių rusai sugrįžo atgal. LDK artilerija sėkmingai persikėlė per upę ir saugiai atsitraukė.

## Literatūra

* *Babulin I.* Kosulicze i Drokow. Dwie bitwy podczas kampanii zimowej Jana Kazimierza w 1663–1664 roku // DE RE MILITARI. Czasopismo miłośników wojskowości. – 1/2017 (4).
* *Бабулин И. Б.* Московский поход короля Яна II Казимира 1663–1664 гг. Серия: Ратное дело. Москва, Русские витязи, 2022. ISBN 978-5-907245-74-7. – p. 120–131.
* Разгром отрядами князей Юрия Барятинского и Ивана Прозоровского под Дроковом отряда литовского полковника Калькштейна , Календарь побед Русской армии, 10.03.1664 г., runivers.ru

## Išnašos
Batšeba (Biblija)

**Batšeba** ( – 'Šebos duktė' arba 'Priesaikos duktė') – Senojo Testamento veikėja, Izraelio karaliaus Saliamono motina.

Batšeba buvo Eliamo (2 Sam 11, 3) arba Amielio (1 Met 3, 5) duktė ir Ūrijos Hetito žmona. Kartą Dovydas ilsėjosi ant savo rūmų stogo ir pamatė ją besimaudančią. Karalius buvo sužavėtas jos grožio. Nors ir žinojo, jog ši ištekėjusi, Dovydas liepė atvesti Batšebą į jo rūmus ir su ja svetimavo. Batšeba pastojo. Kai Batšebos vyras Ūrija buvo išvykęs į karą, Dovydas bandė nuslėpti paleistuvystę, liepdamas Ūrijai grįžti namo, vildamasis, kad šis permiegos su žmona ir manys, jog vaikas yra jo. Tačiau Ūrija atsisakė tai padaryti, kol jo kovos draugai tebebuvo lauke. Tuomet Dovydas paliepė savo karvedžiui Joabui pasirūpinti, kad Ūrija atsidurtų priešakinėse mūšio linijose, kur jam grės didelis pavojus. Laišką Joabui karalius pasiuntė per paties Ūrijos rankas. Jam žuvus, Batšeba vyro gedėjo, o vėliau ištekėjo už Dovydo.

Pas karalių apsilankęs pranašas Natanas apkaltino Dovydą dėl šių nedorybių, po ko Dovydas graudžiai atgailavo ir meldė Dievo atleidimo. Visgi Dovydas sulaukė bausmės: pirmasis jo ir Batšebos vaikas, išgyvenęs keletą mėnesių, mirė. Paskui Dovydas ir Batšeba susilaukė sūnaus Saliamono. Ji buvo mylimiausia iš karaliaus žmonų, todėl Dovydas savo įpėdiniu paskelbė jų sūnų Saliamoną, nepaisant to, kad šis buvo vienas jauniausių jo vaikų. Anot Biblijos, Batšeba atliko svarbų vaidmenį užtikrinant, kad sostas atitektų Saliamonui.

Dar vadinama Bat Šūva (1 Met 3, 5).

## Išnašos
JT Thor

**Džei Ti Toras** (, g. ) – Pietų Sudano-JAV krepšininkas.

## Karjera universitete
2020–2021 m. rungtyniavo Oberno universitete („Tigers“ sudėtyje). 2021 m. kovo 23 d. paskelbė, kad dalyvaus 2021 m. NBA naujokų biržoje.

## Profesionali karjera
### Šarlotės „Hornets“ (2021–2024 m.)
2021 m. NBA naujokų biržoje Detroito „Pistons“ pasirinko jį 37-uoju šaukimu. 2021 m. rugpjūčio 6 d. buvo iškeistas į Šarlotės „Hornets“ kartu su Mason Plumlee už 57-ąjį šaukimą.

Spalio 26 d. ir lapkričio 2 d. paskirtas į Šarlotės filialą NBA G lygoje – Grinsboro „Swarm“. 2024 m. birželio 28 d. „Hornets“ atleido Torą.

### Klivlando „Cavaliers“ (2024–2025 m.)
2024 m. rugsėjo 9 d. sudarė dvipusę sutartį su Klivlando „Cavaliers“. 2025 m. kovo 2 d. buvo atleistas.

### Vašingtono „Wizards“ (2025 m.)
2025 m. kovo 3 d. pasirašė dvipusę sutartį su Vašingtono „Wizards“.

### Emilijos Redžo „Pallacanestro“ (2025–dabar)
2025 m. lapkričio 11 d. Toras sudarė kontraktą su Italijos krepšinio lygos komanda Emilijos Redžo „Pallacanestro“.
## Statistika

### NBA
#### Reguliarusis sezonas

### Universitetas

## Asmeninis gyvenimas
Tėvai kilę iš Pietų Sudano.

## Išnašos

## Nuorodos
* JT Thor profilis „Basketball Reference“ 
* JT Thor profilis „Proballers“
* JT Thor profilis „EuroBasket.com“
Spužas

**Spužas** () – miestas Juodkalnijoje, Danilovgrado savivaldybėje, prie Zetos upės. Veikia didžiausias Juodkalnijos kalėjimas.

## Istorija
Osmanų valdymo metu mieste gyveno serbai, albanai ir turkai.

1879 m. miestas buvo aneksuotas Austrijos, o 1912 m. tapo Juodkalnijos dalimi.

## Demografija
Spužo gyventojai pagal tautybę (2011 metų duomenimis):
* Juodkalniečiai (54,9 %)
* Serbai (37,5 %)

## Sportas
* ŽFK Zora Spuž – moterų futbolo klubas;
* Miesto stadionas (Gradski stadion);

## Išnašos
Nosa Iyobosa Edokpolor

**Nosa Edokpoloras** (; g. 1996 m. rugsėjo 26 d.) – Nigerijos–Austrijos futbolininkas, gynėjas.

## Karjera
Žaidėjas gimė Benino mieste, Nigerijoje. Kitados priklausė SV Glanegg, FC St. Veit klubų jaunimo ugdymo sistemoms. Nuomos pagrindais buvo perleistas ir rungtyniavo „Palermo“ klubo (Italija) jaunimo sistemoje.

2012–2015 m. priklausė FC St. Veit. 

2015–2016 m. rungtyniavo Wolfsberger AC II komandoje. Atstovaudamas Wolfsberger AC jaunimui Regioninėje lygoje sužaidė dvidešimt septynerias rungtynes.

2016–2018 m. atstovavo SV Horn. 2016–2017 m. sezone tuometinėje Pirmoje lygoje (II pakopa) sužaidė devynerias rungtynes. 2017–2018 m. sezone Regioninėje lygoje sužaidė trisdešimt vienerias rungtynes ir pelnė vieną įvartį.

2018–2020 m. priklausė FC Blau-Weiß Linz. Antroje lygoje () sužaidė penkiasdešimt dvejas rungtynes ir pasižymėjo dviem įvarčiais.

2020–2024 m. rungtyniavo SCR Altach. Atstovaudamas šiam klubui Austrijos Bundeslygoje sužaidė septyniasdešimt penkerias rungtynes.

Nuo 2024 m. vasaro atstovavo Dinamo Tbilisi (Sakartvelas). Nacionalinėje lygoje sužaidė dvylika rungtynių.

### FK „Kauno Žalgiris“
2025 m. vasario 4 d. pranešta, kad atstovaus „Kauno Žalgirio“ klubui.

2025 m. vasario 28 d. oficialiai debiutavo Lietuvoje A lygos rungtynėse prieš Alytaus „Dainavą“. Kauniečiai nugalėjo alytiškius rezultatu 3-1. Futbolininkas rungtynes pradėjo startinėje sudėtyje.

2025 m. gegužės 23 d. pelnė savo pirmąjį įvartį A lygos rungtynėse prieš FA Šiauliai. kauniečiai namų aikštėje sutriuškino varžovus rezultatu 3-0.

2026 m. sausio 22 d. oficialiai pranešta, kad pratęsta sutartis ir futbolininkas lieka klube.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
;  su FK Kauno Žalgiris
* **[[A lyga|A lygos]] čempionas:** 2025 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Giuncas

**Giuncas**, **Giunco ledynmetis** (, taip pat *Günz-Glazial*, *Günz-Komplex* ir *Günz-Eiszeit*) – šalto klimato laikotarpis Alpėse. Prasidėjo apytikriai 600–700 tūkst. m. iki mūsų dienų ir tęsėsi maždaug 50 000 m. Neskaitant ankstyviausiųjų Dunojaus ir Biberio apledėjimų (jų požymiai neaiškūs), laikomas pirmuoju kvartero ledynmečiu šiame regione.

Skaidomas į dvi stadijas.

Šį ledynmetį identifikavo ir apibūdino A. Penck bei E. Brückner 1909 m. Pavadintas pagal Giunco upę, įtekančią į Dunojų.

Gretinamas su Dzūkijos ledynmečiu dabartinės Lietuvos teritorijoje.

## Išnašos
Babaras

**Babaras** () – sala Indonezijoje, Molukų salyno pietuose, Bandos jūroje, tarp Timoro vakaruose ir Tanimbaro rytuose. Priklauso Molukų provincijai. Sala netaisyklingai apskrita, ~32 km skersmens, kalvota, centre iškyla iki 833 m. Salai tenka daug kritulių, kurie pasiskirsto netolygiai, būna ryškus sausasis laikotarpis. Gausu nedidelių upokšnių, tekančių link derlingų pakrančių lygumų. Kalvų šlaituose veši tikmedžiai, lianos.

Babaras kartu su keletu nedidelių aplinkinių salų (Vetanu, Davera, Dai, Davelooru, Masera) sudaro Babaro salyną (*Kepulauan Babar*), kurio plotas 822 km².

2010 m. salyne gyveno >8600 gyventojų. Pagrindinė gyvenvietė ir uostas – Tepa. Salų gyventojai babariečiai vartoja keletą neskaitlingų babarų kalbų. Pagal tikybą – krikščionys (daugiausia protestantai). Verčiamasi sago rinkimu, kukurūzų auginimu. Taip pat žvejyba, eksportuojama kopra, jūros agurkai, muskato riešutai, gvazdikėliai, anakardžiai, eukaliptų aliejus, ryklių pelekai.

## Šaltiniai
Nivalinė juosta

**Nivalinė juosta** – aukštutinė gamtinė aukštų kalnų juosta, kurioje esama amžinojo sniego ir ledynų.

Būdingas žvarbus (nivalinis) klimatas, sniego pridrėbiama gausiau, nei gali ištirpti ir išgaruoti, tad telkiasi sniegynai, susiformuoja ledynai. Vyksta intensyvus dūlėjimas. Nors nivalinė juosta dažniausiai yra virš amžinojo sniego ribos, plotų būna ir žemiau jos. Vidurio Azijos kalnuose nivalinė juosta esti didžiausiame aukštyje, vietomis didesniame nei 6500 m. Iki jūros lygio nusileidžia ties poliaračiu. Nepadengtos piramidinės smailės (karlingai) ir aštrios kalnų keteros styro tarp firninių laukų ir ledynų.

Augmenija skurdi, esama samanų, kerpių, aukštesniųjų augalų reta, nedaug ir gyvūnų (kai kurių paukščių, vabzdžių).

## Išnašos
Kassim Hadji

**Kasimas Hadžis** (*Kassim Hadji*; g. 2000 m. kovo 23 d.) – komoriečių kilmės futbolininkas, atakuojančio plano žaidėjas (saugas, puolėjas). Turi dvigubą Komorų ir Prancūzijos pilietybę. Atstovavo Komorų nacionalinei rinktinei.

## Karjera
Jaunystėje priklausė įvairių klubų jaunimo ekipoms: Twamaya, Volcan Club, Olympique Rillieux (Prancūzija). 

Profesionalo karjerą pradėjo „Ain Sud“ klube (Prancūzija). Vėliau du sezonus rungtyniavo „Stade Nyonnais“ klube (Šveicarija).
 
Nuo 2023 m. vasario mėn. atstovavo Jerevano „Ararat“ klubui. 2023 m. vasario 27 d. debiutavo „Ararat“ klubo gretose rungtynėse prieš „Ararat-Armenia“, kai jo atstovaujamas klubas patyrė pralaimėjimą rezultatu 1:3. 2024 m. liepos 26 d. klubas paskelbė, kad pratęsta sutartis su futbolininku 2024–2025 m. sezonui. 2025 m. sausio 29 d. Ararato klubas oficialiai paskelbė, kad sutartis nutraukta abipusiu susitarimu.

### „Žalgirio“ klubas
2025 m. vasario 4 d. oficialiai pranešta, kad pasirašyta sutartis su „Žalgirio“ klubu.

2025 m. vasario 22 d. oficialiai debiutavo klube Supertaurės rungtynėse prieš Gargždų „Bangą“. Hadžis pelnė du įvarčius ir vilniečiai pirmavo rezultatu 2-0, tačiau varžovai išlygino rezultatą. Supertaurės laimėtojai paaiškėjo tik baudinių serijos metu.

2025 m. kovo 2 d. pasižymėjo įvarčiu A lygos rungtynėse prieš Telšių „Džiugą“. Po Hadžio įvarčio 16 minutę žalgiriečiai išsiveržė į priekį (1-0), o po permainingos kovos nugalėjo vilniečiai rezultatu 2-1.

2025 m. liepos 9 d. „Žalgirio“ klubas, 2025–2026 m. UEFA Čempionų lygos atrankos pirmojo etapo rungtynėse, namuose (FK „Žalgiris“ namų stadionas, Vilnius), rezultatu 2-0 nugalėjo Maltos čempionus Hamrun Spartans. Lietuvos čempionams įvarčius pelnė Liviu Antal ir Kassim Hadji.

2025 m. gruodžio 4 d. oficialiai pranešta, kad futbolininkas palieka klubą.

### Vėlesnė karjera
2026 m. sausio pabaigoje tapo žinoma, kad futbolininkas persikėlė į OFK Botev Vraca (Bulgarija).

2026 m. vasario 7 d. debiutavo Pirmos lygos rungtynėse prieš Sofijos „Levski“. Susitikimą pradėjo kaip atsarginis, o aikštėje pasirodė po keitimo 80 min. varžovai nugalėjo rezultatu 3–1.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
;  su FK Žalgiris
*  **Supertaurės laimėtojas**: 2025 m.

## Rinktinės
Komoruose gimęs futbolininkas, 2023 m. pakviestas atstovauti Komorų nacionalinei rinktinei.

## Išnašos

## Nuorodos
* alyga.lt svetainė
* SOCCERWAY
* FK ŽALGIRIS
* Transfermarkt
* lietuvosfutbolas.lt
* Globalsportsarchive
Palaukiškė I

**Palaukiškė I** – kaimas Ignalinos rajono savivaldybėje, 3,5 km į pietvakarius nuo Senojo Daugėliškio, šalia kelio  ir Pagūrio ežerėlio.

## Etimologija
Pavadinimas kilęs nuo žodžių *palaukė̃, palaũkė, palaukỹs, palaũkis* ʻlauko pakraštys; miško, girios pakraštys, susisiekiantis su laukuʼ.

## Istorija
XIX a. pab. buvo du Palaukiškės užusieniai Švenčionių apskrities Daugėliškio valsčiuje, Ceikinių apylinkėje.

Tarybiniais metais Palaukiškės užusieniai sujungti į vieną kaimą, bet po 2021 m. vėl atidalinti. Dabartinį kaimą atitinka lenkmečiu buvęs Palaukiškės II užusienis.

## Šaltiniai
Carlos Duke

**Karlosas Djūkas** (; g. 2000 m. vasario 28 d.) – futbolininkas iš Japonijos, saugas, galintis žaisti ir gynėjo pozicijoje.

## Karjera
Atstovavo klubams gimtojoje Japonijoje. Sužaidė 50 rungtynių Japonijos J3 League (3 įvarčiai, 6 rezultatyvūs perdavimai), o J2 League – 16 kartų. 2018–2022 m. priklausė Fagiano Okayama klubui. 2021 m. nuomos pagrindais buvo perleistas Machida Zelvia klubui. 2022 m. sezone paskolintas Nagano Parceiro klubui. 2023 m. persikėlė į SC Sagamihara. 

2024 m. rungtyniavo Latvijoje, kur priklausė „Vamieros“ klubui. Latvijos aukščiausioje lygoje sužaidė trylika susitikimų ir atliko vieną rezultatyvų perdavimą. Sužaidė dvejas Latvijos taurės turnyro rungtynes.

### „Hegelmann“ klubas
2025 m. vasario 5 d. paskelbta, kad futbolininkas prisijungė prie FC Hegelmann.

2025 m. kovo 1 d. oficiali debiutavo Lietuvoje A lygos rungtynėse prieš Gargždų „Bangą“. Futbolininkas pasirodė startinėje sudėtyje.

2025 m. balandžio 20 d. pelnė pirmąjį savo įvartį atstovaudamas klubui A lygos rungtynėse prieš Vilniaus „Žalgirį“. Po tikslaus Djūko smūgio Kauno rajono atstovai išsiveržė į priekį (1-0), o susitikimas baigėsi „Hegelmann“ pergale rezultatu 2-1.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai, įvertinimai
;  su FC Hegelmann TBA

## Taip pat skaitykite
*  Yukiyoshi Karashima
*  Misaki Sato
*  Ryuga Nakamura

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive